ร้านกาแฟที่เปิดสาขาไวว่องที่สุดแห่งนครโคราช จะเป็นรองก็คงแค่ชาพะยอม (ฮา) คลาสคาเฟ่ เปิดสาขาที่ 8 แล้ว พิกัดอยู่ตรงข้ามโรงเรียนราชสีมาวิทยาลัย ฝั่งเข้าเมืองโคราชนั่นแหละ

ร้านคลาสยังคงสไตล์แต่งร้านแบบลอฟต์ดิบๆ เหมือนเคย จุดเด่นสาขานี้คือหน้ากว้างมาก พอๆ กับสาขาวัดบูรพ์ มีสองชั้น อีกชั้นเป็นชั้นลอย ก็ดูชิลล์ดีนะ เหมาะกับการมาอ่านหนังสือสำหรับคนแถวนี้ครับ

คราวนี้สั่งอเมริกาโน่เย็น สั่งแต่ตัวนี้แหละ สาขานี้ใช้ Synnesso MVP รุ่นล่าสุดเลย หรูหราตามเรื่อง กาแฟก็ดีงามตามกันไปครับ คนต่างถิ่น ก่อนเข้าโคราชก็แวะกันได้นะ